Source: https://ziare.com/predoiu/ministrul-justitiei/predoiu-il-sustine-pe-licu-in-ciuda-avizului-negativ-al-csm-are-o-competenta-demonstrata-si-recunoscuta-1601171
Timestamp: 2020-06-04 08:31:59+00:00
Document Index: 23158695

Matched Legal Cases: ['CSM ', 'CSM ', 'CSM ', 'CSM ', 'ICCJ ', 'CSM ', 'CCR ', 'CCR ', 'CSM ', 'CCR\n']

Miercuri, 11 Martie 2020, ora 12:30
Ministrul Justitiei, Catalin Predoiu, il sustine in continuare pe Bogdan Licu, propus pentru functia de prim adjunct al procurorului general al Romaniei, in ciuda avizului negativ dat de Sectia pentru procurori a Consiliului Superior al Magistraturii, in baza motivelor indicate in momentul in care a facut propunerea.
Avizul Sectiei este consultativ, iar cel care decide numirea este seful statului, Klaus Iohannis.
Ministerul Justitiei precizeaza ca a luat act de motivarile deciziilor Sectiei pentru procurori din CSM care au avizat trei procurori pentru functii de conducere in marile parchete.
- Bogdan Licu, pentru functia de prim adjunct al procurorului general al Romaniei (aviz negativ);
- Maria Magdalena Militaru, pentru functia de adjunct al procurorului general al Romaniei (aviz pozitiv);
- Oana Daniela Patu, pentru functia de adjunct al procurorului-sef DIICOT.
Pe 10 martie, CSM a transmis la Administratia Prezidentiala cele trei avize.
In avizul negativ din cazul lui Licu, CSM l-a criticat dur pe procuror - Cum isi motiveaza CSM avizul negativ in cazul Licu: Plagiatul si masoneria, hibele care provoaca o imagine controversata
Ce spune Predoiu despre Licu
"Candidatul propus pentru functia de prim adjunct al procurorului general al PICCJ are o experienta profesionala indelungata si o competenta manageriala demonstrata si recunoscuta in Ministerul Public, in raport cu parcursul sau profesional, acesta indeplinind in contexte dificile si cu rezultate bune o serie de functii de conducere in fruntea unor structuri diverse ale Ministerului Public," arata ministrul Justitiei, intr-un comunicat de presa transmis miercuri Ziare.com.
Potrivit lui Predoiu, proiectul sustinut in fata ministrului, a comisiei de interviu de la MJ si a Sectiei pentru procurori a CSM ar fi relevat "cunoastere in domeniul functiei pentru care candideaza, o capacitate sporita de identificare a vulnerabilitatilor, riscurilor si amenintarilor asociate diversificarii fenomenului infractional si necesitatii intensificarii luptei impotriva coruptiei."
"Aptitudinile de comunicare si abilitatile de antrenare a colectivului in indeplinirea obiectivelor strategice impotriva criminalitatii sunt evidente si rezulta din planul managerial al candidatului si documentatia atasata acestuia.
Relevant pentru desemnarea domnului procuror este modul in care acesta a inteles sa mobilizeze colectivul de procurori pentru solutionarea dosarelor vechi, context in care atitudinea candidatului, in raport cu dosarele istorice ale Ministerului Public, a fost exemplara (a se vedea modul de gestionare a informatiilor, de natura a satisface interesul public fata de dosarul Revolutiei)," conchide ministrul.
La pachet cu ceilalti doi candidati
Potrivit MJ, cei trei candidati au dovedit competenta si experienta profesionala, capacitate de planificare si organizare, abilitati de comunicare intra si interinstitutionale, capacitati de identificare a vulnerabilitatilor si riscurilor la nivelul structurilor de Parchet pentru care au candidat, precum si a cauzelor acestora, "conturand clar si neechivoc modul de remediere a acestora prin propuneri de solutii viabile, atat din perspectiva nivelului resurselor umane si a materialelor alocate, cat si din perspectiva exigentelor indeplinirii atributiilor concrete, in contextul necesitatii intensificarii luptei impotriva coruptiei, a crimei organizate si a consecintelor acestor fenomene, a dimensiunii transfrontaliere."
Un alt motiv pentru care Predoiu insista in numirea celor trei candidati ar fi angajamentul asumat de toti candidatii pentru indeplinirea programelor de reforma a sistemului judiciar, a strategiei anticoruptie a fost remarcabil, ca si nivelul de responsabilitate, independenta si integritate al candidatilor, determinat prin evaluarea de catre comisia de selectie a raspunsurilor la intrebarile centrate pe aceste aspecte.
"In egala masura, proiectele de management ale acestor candidati sunt adecvate si valoroase, fiind apreciate, in mod deosebit, si de catre specialistii in management si comunicare din cadrul comisiei de interviu de la Ministerul Justitiei," precizeaza Ministerul Justitiei.
Face trimitere la Decizia 358/2018
Decizia de a mentine propunerile este facuta si in baza prevederilor articolului 54 din Legea nr.303/2004 privind statutul judecatorilor si procurorilor, cat si considerentele deciziei CCR 358/2018. Aceasta este cea care l-a obligat pe Klaus Iohannis sa o revoce din functie pe fosta sefa DNA, Laura Codruta Kovesi.
In 30 mai, Curtea Constitutionala a constatat existenta unui conflict juridic de natura constitutionala intre ministrul Justitiei, Tudorel Toader, si presedintele Klaus Iohannis, generat de refuzul sefului statului de a da curs propunerii de revocare din functie a procurorului-sef al DNA.
Atunci, 6 dintre cei 9 magistrati sustineau ca presedintele Romaniei a incalcat Constitutia, prin refuzul de a o demite pe Codruta Kovesi.
Potrivit documentului publicat in Monitorul Oficial, majoritatea a interpretat Constitutia in sensul ca "presedintele Romaniei ii poate opune ministrului Justitiei un drept de veto limitat. Presedintele Romaniei ii poate opune numai dreptul sau de a verifica legalitatea propunerii, putand-o refuza doar in cazul in care propunerea nu respecta conditiile legii".
De asemenea, opinia majoritara a fost ca presedintele ar fi trebuit sa il determine pe cale amiabila pe fostul ministru al Justitiei, Tudorel Toader, sa renunte la ideea revocarii Codrutei Kovesi.
"Colaborarea loiala intre autoritati inseamna un dialog permanent intre acestea, Presedintelui fiindu-i permis sa initieze discutii, sa incerce sa il convinga pe ministrul justitiei sa isi retraga propunerea de revocare, sa renunte la anumite motive de revocare, mentinandu-le pe celelalte, dar nu ii este permis sa o infirme decat strict pe motive de legalitate," motiva CCR.
Citeste si: CCR admite sesizarea Guvernului: Kovesi ar fi trebuit revocata de Iohannis. Ce urmeaza
Citeste mai multe despre Catalin Predoiu Bogdan Licu Catalin Predoiu CSM Catalin Predoiu Kovesi Catalin Predoiu CCR
daca pana si licu are competenta dovedita, iti aduc aminte de porcaria facuta in cazul Sorinei, fata adoptata de niste romani din USA. Sau ai ordin pe unitate sa-l pui pe ala in functia de adjunct? Ori esti prost.
Are competenta Licu, a plagiat (furat) in teza de doctorat !
Oare cu ce il are la mana pe Predoiu acest procuror Licu ?
Predoiu il sustine pe Licu
Asa ca de la mason la mason!!!!
si una si alta! si in plus joaca pprost tenis de camp ascuns pe la terenurile de la corpul diplomatic. Tot acolo la drum de seara, i-am vazut bot in bot pe nicusor dan cu marean vanghele! Ia raspunde nicusor, cam care era subiectul "intrevederii"! Te scolea in "tainele" meseriei de primar? Te-am vazut cu ochii mei si nu eram singur.
și "competența demonstrată și recunoscută" a lui Licu. Omul ăsta are habar ce inseamnă competență?
Competenta....
... competenta lui Licu este "dovedita si recunoscuta"! Dar competenta lui Predoiu mai trebuie dovedita. Dar cred c-o sa fie cam greu, daca nu imposibil!
dragi oite moldo-vlahe
la viitoarele alegeri, avem cu toti sansa de a trimite la groapa de gunoi a istoriei mafia psd-ista si de a o inlocui definitiv cu cea pnl-ista.
in ce priveste pe cei ce vor absenta din nou, sa nu-i aud p-orma ca se vaita.
Care competență?
Cu note jalnice in liceu și la licență (facultatea făcută la Spiru Haret, deci o mizerie), cu doctorat plagiat și cu o abordare dezastruoasă a cazului Sorinei (fetița infiată de familia de romani din SUA). Bogdan Licu nu e bun nici ca măturător de stradă sau spălător de vase.